OzLabs/hebrew-wiki-articles huggingface dataset:
Dark Horse (אלבום)

Dark Horse (בעברית: "סוס אפל") הוא אלבום האולפן השישי של ניקלבק, להקת הרוק/פוסט גראנג' הקנדית. האלבום יצא ב-18 בנובמבר 2008.

האלבום מכר כ-300,000 עותקים בשבוע הראשון, והגיע למקום השני של רשימת שבועון הבילבורד האמריקאי. הוא הגיע למקום ראשון בקנדה ומקום שלישי באוסטרליה. האלבום הגיע למעמד פלטינה (מיליון עותקים) ב-9 בדצמבר באותה שנה.

ב-29 בספטמבר 2008 יצא הסינגל הראשון של האלבום Gotta Be Sombody (בעברית: "חייב להיות מישהו") אשר זכה להצלחה רבה בארצות הברית. הווידאו של האלבום יצא ב-16 בדצמבר. השיר החליף את If Today Was Your Last Day (בעברית: "אם זהו היה יומך האחרון") כסינגל הראשון של האלבום.
באוקטובר הודלף השיר Something In Your Mouth (בעברית: "משהו בפה שלך") לרדיו ושוחרר רשמית כסינגל השני של האלבום ב-15 בדצמבר. במהלך מרץ יצא הסינגל השלישי של האלבום I'd come for you (בעברית:"אני בא אלייך").

== רשימת שירים באלבום ==

==קישורים חיצוניים==

קטגוריה:אלבומי 2008
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי פלטינה בממלכה המאוחדת
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה כפולה ומעלה בקנדה
Saving abel

Saving abel (סאביניג אבל, בעברית להציל את הבל) היא להקת רוק שמקורה מיסיסיפי שבארצות הברית. מקור השם בא מהסיפור קין והבל.

הלהקה הוציאה אלבום הנקרא על שמה ב-2006 אך האלבום לא נחל הצלחה. ב-2008 הוציאה הלהקה את אותו אלבום בהוצאה מחודשת עם חלק מהשירים הישנים וכמה חדשים. הפעם הלהקה נחלה הצלחה: הלהיט Addicted שיצא כסינגל הראשון של הלהקה הגיע לעשירייה הראשונה בטבלאות של אמריקה. זמן קצר אחרי זה הוציאה הלהקה את הסינגל Days 18 אשר נחל פחות הצלחה מהסינגל הקודם.

==קישורים חיצוניים==

* 

קטגוריה:להקות רוק אמריקאיות
קטגוריה:להקות שהוקמו בשנת 2004
בוז

הבעת פנים המבטאת בוז
בוז הוא יחס המערב רגשות כעס וגועל, וכולל ייחוס ערך שלילי של אדם לעצמו או לזולת. בוז יכול אך לא חייב להיות מובע באופן מילולי או התנהגותי. מילים קרובות הן זלזול, לעג, לגלוג, עלבון, והשפלה. 

בוז עשוי להופיע בכל מצב של אי שביעות רצון; הוא יכול להיות קשור לרגשי נחיתות, דעות קדומות, לחוויה של פגיעה, ולתפיסות שליליות קודמות כלפי מושא הבוז. לעיתים עלול הבוז להקצין ולהתבטא באופן תוקפני ואלים.

למרות שבוז כולל במידה רבה חשיבה, חוקרים רבים מתייחסים לבוז כאל רגש, ואף רגש אוניברסלי.

==ביחסים בין אישיים==
במחקרים נמצא כי נוכחותם של רגשות בוז במערכת יחסים זוגית, היא מנבא משמעותי לפרידה של בני הזוג. במחקר אורך של ג'ון גוטמן שעקב אחר זוגות לאורך 14 שנים, נמצא כי שימוש בבוז בתקשורת הזוגית ניבא ב-93% דיוק את מקרי הגירושין בקרב הזוגות שנבדקו.

==בתרבות==
בתרבות נחשב הבוז ליחס שלילי, ובדתות מסוימות הוא אף נחשב לחטא. משטרים דיקטטורים מבססים את שלטונם בין השאר על תעמולת בוז כנגד אויב חיצוני או פנימי, שמאפשרת לתעל את הזעם הציבורי על השלטון הכושל הרחק מהעריץ והחוצה.

בקולוסיאום שברומא, הקהל נהג לצעוק "בוז!", כשרצה להביע אי-סיפוק מהמופע של הגלדיאטור, ופעולה זו עשויה הייתה להביא להחלטה של הקיסר להרוג את הגלדיאטור. בעקבות זאת הפכה קריאת הבוז לנפוצה במיוחד לציון אי שביעות רצון בתחרויות ספורטיביות ובאירועי תרבות פומביים כגון תיאטרון; זאת לאו דווקא כביטוי של רגשות כעס וגועל, אלא כביטוי לאכזבה וחוסר שביעות רצון מתפקוד השחקנים. 

==בפילוסופיה==
על פי הפילוסוף ברוך שפינוזה, יש 3 רגשות בסיסיים: תשוקה, שמחה ועצב. מרגשות אלה נגזר הבוז - "בוז הוא שמחה בליווי אידיאה של סיבה חיצונית". כלומר, לפי שפינוזה, אנו מבזים את מה שאנו חושבים שגורם לנו להרגיש עצב ותיסכול בשעה של ציפייה למיטב. בכמה מספריו מובאת התייחסות קיצונית לבוז, בעקבות מקרים אישיים שלו, וכן מקרים מפורסמים מאותה התקופה.

==ביזוי עצמי==
ביזוי עצמי הוא בוז של אדם לעצמו או לקבוצה שהוא חבר בה. ביזוי עצמי יכול לנבוע מכך שהאדם רואה בעצמו או בקבוצתו תכונות שליליות שהוא לא יכול להזדהות איתן, או שהוא בז לעצמו או לקבוצתו כתוצאה מכישלון מתמשך. לעיתים שנאה עצמית יכולה להביא למצב זה. ביזוי עצמי עלול להוביל לתסביך נחיתות, דיכאון, בדידות, ייאוש, פגיעה עצמית ועוד .

ביהדות ידועה תופעה של אוטואנטישמיות, שמתבטאת בבוז ושנאה עצמיים של יהודים כלפי קבוצת הייחוס שלהם. תופעה זו נובעת מהפנמת יחס השנאה של אוכלוסייה זרה כלפיהם.

==קישורים חיצוניים==

== הערות שוליים ==

קטגוריה:רגשות
קטגוריה:אמנות הבמה
קטגוריה:תקשורת
קטגוריה:פסיכולוגיה חברתית
הנרי בסמר

סר הנרי בסמר (באנגלית: Henry Bessemer; 19 בינואר 1813 - 15 במרץ 1898) היה ממציא בריטי שהניח את היסוד לתעשיית הפלדה.

== חייו ==
הנרי בסמר, נולד בכפר צ'רלטון בדרום אנגליה. אביו היה אדם מבוסס, ממציא ובעל בית חרושת ליציקת אותיות.
הנרי בילה את זמנו הפנוי בסדנתו של אביו, ושם למד להשתמש בכישרונו המכני הטבעי.
בגיל 17 נשלח הנרי ללונדון, שם התחיל להשתמש בכישרונו בעודו מפסל פסלים יפהפיים שמאוחר יותר המלך והמלכה קנו, וכן יוצק דמויות אמנותיות ממתכת אשר "הגלריה המלכותית" הציגה אותן.
אחר-כך עסק בקישוט גלויות ובדים בפיתוחים.

בעודו בן 42, רשם פטנט על שיטה לזיקוק ברזל כדי שאפשר יהיה לעשות ממנו פלדה בזול ובקלות. שיטה זו, הנקראת על שמו, וכן מכונה, שגם היא נקראת על שמו, עודן משמשות בתעשיית הפלדה.
למעשה חולל תהליך בסמר את תעשיית הפלדה החדישה. לפני המצאתו של תהליך זה, אפשר היה לייצר רק כמויות קטנות של פלדה, ועל כן הייתה המתכת יקרה מאוד. תגליתו של בסמר איפשרה ייצור פלדה בקנה-מידה גדול. יש המונים את המצאתו עם ההמצאות הגדולות ששינו את פני העולם - הדפוס, המצפן והקטר.

בסך הכל נרשמו לזכותו פטנטים על 114 המצאות. אחת היעילות ביותר הייתה שיטה לעשיית צבע בגוון הזהב. בכסף שקיבל תמורת המצאה זו, עשה ניסיונות ופיתח את התהליך שלו לייצור פלדה - החשובה בהמצאותיו.

בגיל 66, הוכתר בתואר-האבירות "סר" על שיטה להחתמת בולי הכנסה.

==קישורים חיצוניים==

* 
* 

קטגוריה:מטלורגיה
קטגוריה:מדענים בריטים
קטגוריה:ממציאים בריטים
קטגוריה:בריטים חברי האקדמיה האמריקאית לאמנויות ולמדעים
קטגוריה:חברי האקדמיה הצרפתית למדעים
קטגוריה:המהפכה התעשייתית השנייה
קטגוריה:בריטים שנולדו ב-1813
קטגוריה:בריטים שנפטרו ב-1898
ג'בל א-טייר

ג'בל א-טייר (בערבית: جزيرة جبل الطير, בתעתיק מדויק: "גז'ירת ג'בל אלטיר", קרי, האי ג'בל א-טייר) הוא אי געשי הנמצא בפתח הים האדום, צפונית מערבית לבאב אל-מנדב, כ-110 ק"מ מחופי תימן לכיוון אריתראה.

אורך האי כ-3 ק"מ ושטחו כ-3.99 קמ"ר. גובהו של ההר 244 מ' מעל פני הים ו-1200 מטר מתחת לפני הים. באי אין מקורות מים מתוקים, ולכן אין בו יישוב קבע פרט לבסיס צבאי תימני קטן שהוקם ב-1966 ומספר מקומות מסתור לדייגים.

אחרי 124 שנים של שקט געשי התפרץ הר הגעש ב-30 בספטמבר 2007. בהתפרצות התמוטט חלק מהר הגעש, ושאר האי כוסה בלבה. מספר קטן של חיילים נהרגו. ספינות של נאט"ו שהיו באזור הצליחו לחלץ את אנשי הצבא שהיו באי. 

השליטה באי הייתה בעבר במחולקת בין אריתראה,תימן ואתיופיה כיום המחלוקת רק בין תימן לאריתראה. 

==קישורים חיצוניים==

==הערות שוליים==

קטגוריה:תימן: איים
קטגוריה:אסיה: הרי געש
קטגוריה:תימן: גאולוגיה
קטגוריה:איים בים סוף
קטגוריה:חבלי ארץ במחלוקת
אור איתן

אור איתן (נולד ב-9 בנובמבר 1981 בעפולה) הוא כדורסלן ישראלי לשעבר אשר שיחק בעמדת הסמול פורוורד. גובהו 1.98 מטר.

==קריירה==
איתן החל את דרכו בקבוצת הפועל עפולה, ושיחק עמה בליגה הלאומית בעונת 1997/98. בעונה הבאה שיחק במכבי קריית מוצקין, ולאחר מכן באליצור קריית אתא, עמה העפיל לליגת העל. עונתו השנייה בקריית אתא, עונת 2000/01, שהייתה גם עונתו הראשונה בליגת העל, נחשבת לעונת הפריצה שלו. במשחק בו הפתיעה קריית אתא את מכבי תל אביב בהיכל יד אליהו, הצטיין כשקלע 27 נקודות. הוא המשיך לעונה שלישית בקריית אתא, ואז עבר למ.כ. חיפה, שירדה לליגה הלאומית בסיום העונה.

בעונת 2003/04 עבר איתן להפועל תל אביב ושיחק בשורותיה במשך שתי עונות. בהפועל ירדו דקות המשחק שלו, ומעמדו בקבוצה לא היה חזק. מאז עזב את הפועל, ב-2005, שיחק איתן בכל עונה בקבוצה אחרת: מכבי ראשון לציון (בה סיים לראשונה במאזן נקודות ממוצע דו-ספרתי (11.7 נקודות למשחק), ונבחר לחמישיית השחקנים הישראלים של העונה), עירוני אשקלון (עמה זכה בגביע ווינר) והפועל גליל עליון. בשנת 2007, הצטרף לקבוצת שולה באסקט הצרפתית, אך לאחר ששיחק בשורותיה ארבעה משחקים בלבד, שב לישראל ולעירוני אשקלון.
בעונת 2009–2010 שיחק איתן בקבוצת עירוני נהריה. בעונת 2010/11 שיחק במכבי אשדוד.

איתן היה חלק מסגל נבחרת הקדטים של ישראל שזכתה במקום השלישי באליפות אירופה שנערכה ב-1997, וכן שיחק בנבחרת הנוער שזכתה במקום השישי באליפות אירופה ב-1997. ב-2003 השתתף לראשונה גם במשחק רשמי של הנבחרת הבוגרת, מול נבחרת צרפת.

==קישורים חיצוניים==

* [https://basket.co.il/player.asp?PlayerId=1137 פרופיל השחקן], אתר המנהלת

קטגוריה:כדורסלנים ישראלים
קטגוריה:כדורסלני נבחרת ישראל
קטגוריה:כדורסלני הפועל עפולה
קטגוריה:כדורסלני עירוני קריית אתא
קטגוריה:כדורסלני עירוני אשקלון
קטגוריה:כדורסלני הפועל גליל עליון
קטגוריה:כדורסלני הפועל תל אביב
קטגוריה:כדורסלני מכבי חיפה
קטגוריה:כדורסלני מכבי ראשון לציון
קטגוריה:כדורסלני עירוני נהריה
קטגוריה:כדורסלני מכבי אשדוד
קטגוריה:כדורסלני מכבי הוד השרון
קטגוריה:כדורסלני מכבי גבעת שמואל
קטגוריה:כדורסלני אליצור רמלה
קטגוריה:עפולה: ספורטאים
קטגוריה:בוגרי אורט עפולה
קטגוריה:בוגרי המכללה האקדמית בווינגייט
קטגוריה:ישראלים שנולדו ב-1981
יצחק אוחיון

יצחק (איציק) אוחיון (11 באוקטובר 1945 – 7 במרץ 2020) היה ראש העירייה השמיני של פתח תקווה. כיהן בתפקיד זה בשנים 1998–2013.

==ביוגרפיה==
אוחיון נולד במרוקו בעיר מרקש לאסתר וחביב בשם איז'ק אוחיון למשפחה מסורתית ועלה לישראל ב-1956, בגיל 11. בן דודו הוא חבר הכנסת לשעבר שמעון אוחיון.

אוחיון שירת בצה"ל בקבע כנגד והשתחרר מצה"ל בדרגת רב-סמל. לאחר השחרור קיבל תואר מדריך בכיר באוניברסיטת תל אביב, ובוגר ממכללת בית ברל.

אוחיון שימש בעבר כדירקטור ויושב ראש חברת מיתב ויושב ראש החברה לפיתוח פתח תקווה, וקיבל פרס חינוך משלים מטעם נשיא המדינה יצחק נבון.

אוחיון כיהן בעיריית פתח תקווה כמנהל מחלקת נוער וספורט במשך 10 שנים, וכמנהל אגף גנים ונוף במשך 11 שנים.

ב-1998 התמודד כמועמד עצמאי המזוהה עם מפלגת העבודה מול ראש עיריית פתח תקווה המכהן מטעם הליכוד, גיורא לב, ונבחר לתפקיד ראש עיריית פתח תקווה. הוא נבחר מחדש בבחירות ב-2003 וב-2008. אוחיון כיהן כסגן יו"ר מרכז השלטון המקומי.

ב-8 בפברואר 2011 נעצר על ידי המשטרה בחשד לקבלת שוחד וטובות הנאה מאנשי עסקים בעיר, על מנת להעניק להם קרקעות ואישורים וכן בחשד למינויים פוליטיים כשוחד בחירות. באוקטובר 2013 הודיעה פרקליטות המדינה על סגירת התיקים נגדו מחוסר ראיות.

ב-15 בינואר 2013 פרש מכהונתו בשל מחלה, לאחר פרישתו שימש אורי אהד כראש עיר בפועל. בפברואר 2013 הוענק לו תואר אזרח כבוד של העיר.

בבחירות לכנסת התשע עשרה, שהתקיימו בסמוך לפרישתו, הוצב אוחיון במקום ה-108 הסמלי ברשימת העבודה לכנסת.

במאי 2019 התקיים טקס קריאת הפארק הגדול על שמו, בטקס נכחו ראש העיר המכהן, רמי גרינברג וכן משפחת אוחיון.

נפטר ב-7 במרץ 2020.
אנדרטה לזכר יצחק אוחיון

==פתח תקווה אחת==

פתח תקווה אחת הייתה סיעה במועצת עיריית פתח תקווה בהנהגת אוחיון, שהייתה מזוהה עם מפלגת העבודה הישראלית. הסיעה הייתה מיוצגת במועצת העיר החל משנת 1998. לאחר בחירות 2003 הייתה הסיעה לשנייה בגודלה במועצת העיר עם 4 מנדטים. גם בבחירות 2008 זכתה הסיעה ל-4 מנדטים. החל משנת 1998, עת נבחר יצחק אוחיון לראשות עיריית פ"ת, כיהן מס' 2 ברשימה, יעקב בן-שמחון כסגן ראש העיר וכראש אגף מנהל החינוך. שני חברים נוספים בסיעה שכיהנו במועצת העיר החל משנת 2003 הם ברוריה שכטר ושלום קוטלר.

==קישורים חיצוניים==

==הערות שוליים==

קטגוריה:ראשי רשויות מקומיות מטעם העבודה
קטגוריה:ראשי עיריית פתח תקווה
קטגוריה:עולים בשנות ה-1950
קטגוריה:ישראלים ילידי מרוקו
קטגוריה:דירקטורים ישראלים
קטגוריה:בוגרי המכללה האקדמית בית ברל
קטגוריה:אישים הקבורים בבית הקברות סגולה
קטגוריה:ישראלים שנולדו ב-1945
קטגוריה:ישראלים שנפטרו ב-2020
מר אולימפיה

250px
מר אולימפיה (באנגלית: Mr. Olympia) היא תחרות פיתוח גוף בינלאומית שנערכת על ידי הפדרציה הבינלאומית של פיתוח הגוף (IFBB). זכייה בתחרות נחשבת להישג הגבוה ביותר שמפתח גוף יכול להשיג.

ג'ו וידר הגה את רעיון התחרות כדי לאפשר לזוכים בתחרות מר יוניברס להמשיך להתחרות ולהרוויח כסף מתחום פיתוח הגוף. תחרות "מר אולימפיה" הראשונה נערכה ב-18 בספטמבר 1965 באקדמיה למוזיקה בברוקלין, ובה זכה לראשונה לארי סקוט.

כמות הזכיות הגבוהה ביותר בתחרות היא שמונה. בשיא מחזיקים שני מפתחי גוף - לי האני (1984–1991) ורוני קולמן (1998–2005).

המחזיק הנוכחי בתואר "מר אולימפיה" הוא מפתח הגוף דרק לנספורד.

הסרט Pumping Iron מתאר את בניית הגוף של מפתחי הגוף בפרטוריה שבדרום אפריקה, ועזר להזניק את קריירת המשחק של ארנולד שוורצנגר ולו פריגנו, שניהם פיינליסטים בתחרות.

מתקיימת גם תחרות מקבילה העונה לשם מיס אולימפיה (Ms. Olympia) לנשים מפתחות גוף.

==זוכי התחרות==
{| class="wikitable sortable mw-collapsible"
|+
!שנה
!שם
!פרס כספי
|-
|1965
| rowspan="2" | לארי סקוט
| rowspan="10" |1,000 דולר
|-
|1966
|-
|1967
| rowspan="3" | סרג'יו אוליבה
|-
|1968
|-
|1969
|-
|1970
| rowspan="6" | ארנולד שוורצנגר
|-
|1971
|-
|1972
|-
|1973
|-
|1974
|-
|1975
|2,500 דולר
|-
|1976
| פרנקו קולומבו
| rowspan="2" |5,000 דולר
|-
|1977
| rowspan="3" | פרנק זיין
|-
|1978
|15,000 דולר
|-
|1979
| rowspan="5" |25,000 דולר
|-
|1980
| ארנולד שוורצנגר
|-
|1981
| פרנקו קולומבו
|-
|1982
| כריס דיקרסון
|-
|1983
| סאמיר בנואט
|-
|1984
| rowspan="8" | לי הייני
| rowspan="2" |50,000 דולר
|-
|1985
|-
|1986
| rowspan="2" |55,000 דולר
|-
|1987
|-
|1988
|
|-
|1989
|
|-
|1990
| rowspan="5" |100,000 דולר
|-
|1991
|-
|1992
| rowspan="6" | דוריאן ייטס
|-
|1993
|-
|1994
|-
|1995
| rowspan="9" |110,000 דולר
|-
|1996
|-
|1997
|-
|1998
| rowspan="8" | רוני קולמן
|-
|1999
|-
|2000
|-
|2001
|-
|2002
|-
|2003
|-
|2004
|120,000 דולר
|-
|2005
|150,000 דולר
|-
|2006
| rowspan="2" | ג'יי קאטלר
| rowspan="3" |155,000 דולר
|-
|2007
|-
|2008
| דקסטר ג'קסון
|-
|2009
| rowspan="2" | ג'יי קאטלר
| rowspan="3" |200,000 דולר
|-
|2010
|-
|2011
| rowspan="7" | פיל היט
|-
|2012
| rowspan="2" |250,000 דולר
|-
|2013
|-
|2014
|275,000 דולר
|-
|2015
| rowspan="9" |400,000 דולר
|-
|2016
|-
|2017
|-
|2018
| שון רודן
|-
|2019
| ברנדן קרי
|-
|2020
| rowspan="2" | ממדוח אלסביאיי
|-
|2021
|-
|2022
| האדי צ'ופאן
|-
|2023
| דרק לנספורד
|}
{| class="wikitable sortable"
|+שיאני זכיות
! שם !! מספר זכיות
|-
| לי הייני || 8
|- style="background-color: #EFEFEF;"
| רוני קולמן || 8
|-
| ארנולד שוורצנגר || 7
|- style="background-color: #EFEFEF;"
| פיל היט ||7
|-
| דוריאן ייטס
|6
|- style="background-color: #EFEFEF;"
| ג'יי קאטלר ||4
|}

==ראו גם==
*מיס אולימפיה
*פיגר אולימפיה
*פיטנס אולימפיה
*הפדרציה האמריקאית של מפתחות הגוף

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:תחרויות פיתוח גוף
ג'ולי קאוונר

ג'ולי דבורה קאוונר (נולדה ב-7 בספטמבר 1950) היא מדבבת ושחקנית קולנוע יהודייה-אמריקאית. היא ידועה בעיקר בתור המדבבת של מארג' סימפסון בסדרת האנימציה "משפחת סימפסון".

== ביוגרפיה ==
=== תחילת דרכה ===
קאוונר נולדה בלוס אנג'לס, קליפורניה, הבת השנייה של עורכת הדין רוז קאוונר ויצרן רהיטים דייוויד קאוונר. גדלה בדרום קליפורניה. 

בשנת 1971 סיימה בהצטיינות את לימודיה באוניברסיטת המדינה של סן דייגו. בשנת 1984 נולדה בתה.

=== קריירה ===
לעיתים קרובות היא משחקת בתפקידי משנה. קאוונר שיחקה בתפקיד ברנדה מורגנשטרן בסדרת הטלוויזיה "רודה". לאחר שהתוכנית הסתיימה קאוונר עברה לקולנוע. היא הופיעה במספר מסרטיו של וודי אלן כולל הסרטים "חנה ואחיותיה" (1986), "ימי הרדיו" (1987), "סיפורי ניו יורק" (1989) "אליס" (1990), "צללים וערפל" (1992), "אל תשתו מהמים (1994) ו"לפרק את הארי" (1997). 

היא הופיעה גם בסרטים "התעוררות" (1990), "נקמתן של נשות סטפפורד" (1980), וסרט הקומדיה משנת 1992 "This Is My Life". מאז קאוונר מתמקדת, במידה רבה, בעבודות דיבוב. לאחרונה, שיחקה בתפקיד אימו של אדם סנדלר בסרט "קליק".

בין דיבוביה, קאוונר דיבבה בשנת 2004 את אמו של טימון בסרט "מלך האריות 3" ובסרטים וסדרות נוספים.

=== משפחת סימפסון ===
בסדרה "משפחת סימפסון" קאוונר מדבבת את קולותיהם של מארג' סימפסון, פאטי בובייה, סלמה בובייה, ג'קלין אינגריד "ג'קי" בובייה וגלאדיס בובייה. קאוונר מסרבת לבצע את הדמויות אותן היא מדובבת בסדרה בפני קהל. הסיבה לכך היא שהיא מעוותת את פניה והיא איננה מעוניינת שאנשים יראו זאת.

==קישורים חיצוניים==

קטגוריה:שחקניות קולנוע וטלוויזיה יהודיות אמריקאיות
קטגוריה:מדבבות יהודיות אמריקאיות
קטגוריה:מדבבים יהודים אמריקאים
קטגוריה:קומיקאיות יהודיות אמריקאיות
קטגוריה:מדובבי משפחת סימפסון
קטגוריה:בוגרות אוניברסיטת המדינה בסן דייגו
קטגוריה:בוגרי אוניברסיטת המדינה בסן דייגו
קטגוריה:זוכי אמי בפריים טיים: שחקנית משנה בקומדיה
קטגוריה:זוכי אמי בפריים טיים: שחקן משנה בקומדיה
קטגוריה:זוכי אמי בפריים טיים: דיבוב
קטגוריה:אמריקאיות שנולדו ב-1950
קטגוריה:אמריקאים שנולדו ב-1950
מיס אולימפיה

קייק אלומה, המנצחת השנייה בתחרות.
מיס אולימפיה (באנגלית: Ms. Olympia) היא תחרות מקצועית לפיתוח גוף לנשים שנערכת על ידי הפדרציה הבינלאומית של פיתוח הגוף (IFBB). 

התחרות נערכה לראשונה בשנת 1980, ומאז שנת 2000 היא נערכת באותו זמן שנערכת תחרות מר אולימפיה כחלק מ-"Olympia Weekend" (סוף שבוע אולימפיה).

משנת 2000 החלו להבחין בתחרות בין גם קבוצות משקל שונות. בשנת 2000 לא היו זכיות כוללות אך חג.אוריתבשנת 2001 זכתה מתמודדת אחת בקבוצות משקל שונות וזכתה בתואר הכולל. בשנת 2005 חזרה התחרות לפורמט הפתוח שבו אין קבוצות משקל.

הזוכות הגדולות ביותר מכל הזמנים הן לנדה מארי (8 זכיות), קורי אוורסון (6 זכיות),וקים צ'יזבסקי ואייריס קייל (4 זכיות).

== זוכות התחרות ==
{| class="wikitable"
! שנה !! זוכה כללית
|-
| 1980 || רייצ'ל מקליש
|- style="background-color: #EFEFEF;"
| 1981 || קייק אלומה
|-
| 1982 || רייצ'ל מקליש
|- style="background-color: #EFEFEF;"
| 1983 || קרלה דונלאפ
|-
| 1984 || rowspan="6" | קורי אוורסון
|- style="background-color: #EFEFEF;"
| 1985
|-
| 1986
|- style="background-color: #EFEFEF;"
| 1987
|-
| 1988
|- style="background-color: #EFEFEF;"
| 1989
|-
|1990
| rowspan="6" |לנדה מארי
|-
|1991
|-
|1992
|-
|1993
|-
|1994
|-
|1995
|-
|1996
| rowspan="4" |קים צ'יזבסקי
|-
|1997
|-
|1998
|-
|1999
|-
|2000
|אנדרולה בלנצ'יט

ולנטינה צ'פיגה
|-
|2001
|ג'ולייט ברגמן
|-
|2002
|לנדה מארי
|-
|2003
|לנדה מארי
|-
|2004
|אייריס קייל
|-
|2005
|יאקסני אוריקן
|-
|2006
| rowspan="9" |אייריס קייל
|-
|2007
|-
|2008
|-
|2009
|-
|2010
|-
|2011
|-
|2012
|-
|2013
|-
|2014
|}
עד שנת 1999 נבחרה זוכה כללית בלבד.

בשנת 2000 נבחרו שתי זוכות בקטגוריות משקל. משקל קל: אנדרולה בלנצ'יט, משקל כבד: ולנטינה צ'פיגה.

משנת 2001 נבחרו זוכות בקטגוריות המשקל וגם זוכה כללית מבין השתיים.
== ראו גם ==
*מר אולימפיה
*פיגר אולימפיה
*פיטנס אולימפיה
*הפדרציה האמריקאית של מפתחות הגוף

== קישורים חיצוניים ==
* 
* 
קטגוריה:תחרויות פיתוח גוף
קטגוריה:נשים בפיתוח גוף
אל-קבו

עין קאבו|טקסט=הגבעה עליה שכן הכפר, וערוץ הואדי שבו היה מעיין הכפר עין קאבו|ימין|300x300 פיקסלים]]
אל-קבו (בערבית القبو, פירוש המילה הוא "המרתף") היה כפר ערבי בהרי ירושלים כ-8 קילומטרים צפונית מערבית לבית לחם, מערבית לכפר בתיר, בגובה 740 מטרים מעל פני הים. הכפר היה שייך לנפת ירושלים במחוז ירושלים (1945), שטחי אדמותיו היו 3,806 דונם ובשנת 1945 מנה 260 נפשות.
במלחמת העצמאות במהלך מבצע ההר ב-22 באוקטובר 1948 הכפר נכבש על ידי חטיבת הראל והתרוקן מתושביו.

היום שרידי הכפר נמצאים בפארק בגין ואזור מעיין הכפר הוא חניון לרכבים, בו נמצאים שולחנות וספסלים לבילוי בטבע והוא נקרא בשם עין קובי. אדמות הכפר משמשות את המושב מבוא ביתר.

== היסטוריה ==
היישוב היהודי הקדום קובי (ב' צרויה ורפויה) היה על הדרך מירושלים לביתר ומשם מערבה אל פלשת. מזהים את המקום עם היישוב העברי כַּבּוֹן שבנחלת יהודה המוזכר ב. כאן שכן היישוב כַּבּוּ שהופיע ברשימות היישובים אותם כבש סנחריב מלך אשור בדרכו מלכיש לירושלים. שמו של המקום בתקופת המשנה היה קוֹבֵי, (). שרידי היישוב הקדום נמצאים בחורבת קוֹבִי, מצפון למעיין. 

בחורבה שרידי מבנים, מערות קבורה ומתקנים חקלאיים חצובים בסלע מהתקופה הביזנטית. במקום נמצאו שרידים של כנסייה מהתקופה הצלבנית שכוסו בעפר כדי לשמור עליהם אך לא ניתן לראותם.

ויקטור גרן שביקר במקום במחצית השנייה של המאה ה-19, ציין את הכפר הקטן קאבו, את הבוסתנים והגנים ובהם עצי תאנה, לימון, תפוז וירקות. מעיין הכפר שימש לחקלאות שלחין מסורתית וקדומה שעדיין קיימת בכפרים כמו בתיר וואדי פוכין בהרי יהודה. הכפר נכבש על ידי חטיבת הראל במבצע אל ההר בשלהי מלחמת העצמאות.

==קישורים חיצוניים==

==הערות שוליים==

קטגוריה:הרי ירושלים: יישובים ערביים שנחרבו במלחמת העצמאות
לוטה רייניגר

לוטה רייניגר (בגרמנית: Lotte Reiniger; 2 ביוני 1899 – 16 ביוני 1981) הייתה במאית גרמניה (ואחר כך בריטית) של סרטי אנימציית צלליות. יצרה למעלה מ-40 סרטים. אחד מסרטיה הידועים הוא עלילות הנסיך אחמד, בין סרטי האנימציה באורך מלא הראשונים שנוצרו, והראשון שהשתמר עותק מלא שלו.

== ביוגרפיה ==
נולדה בברלין בשנת 1899. עוד בילדותה גילתה עניין רב באמנות סינית של בובות וצלליות, ואפילו בנתה תיאטרון בובות משלה, כדי שתוכל ליצור מופעים למשפחתה ולחבריה.

כנערה שגדלה בשנותיו הראשונות של הקולנוע, התאהבה רייניגר בקולנוע, ובמיוחד בסרטים של הבמאי הצרפתי הנודע ז'ורז' מלייס, שנודעו באפקטים המיוחדים שלהם.

בסופו של דבר שכנעה רייניגר את הוריה שיאפשרו לה להירשם לקבוצת תיאטרון, והחלה ליצור דיוקנאות וצלליות של השחקנים שסביבה. בשנים שלאחר מלחמת העולם הראשונה הצליחה מאוד בזכות סרטיה הקצרים.

בשנת 1923 הוציאה סרט ראשון באורך מלא, שהצליח מסחרית, אף על פי שרק כעבור שנה נמצא לו מפיץ.

עם עליית הנאצים לשלטון, בשנת 1933, החליטו רייניגר ובעלה להגר מגרמניה (שניהם היו פעילים בשמאל הפוליטי). הם נדדו ממדינה למדינה והמשיכו בעשיית סרטים.

בשנת 1935 התיישבה בלונדון והחלה לעסוק גם בפרסום.

בשנת 1979 קיבלה את אות מסדר הכבוד של הרפובליקה הפדרלית של גרמניה.

נפטרה בגיל 82 בגרמניה, ביוני 1981.

==קישורים חיצוניים==

* 

* [https://web.archive.org/web/20160605114207/http://www.lifemotivation.co.il/%D7%9E%D7%90%D7%9E%D7%A8%D7%99%D7%9D/%D7%92%D7%95%D7%92%D7%9C-%D7%9E%D7%A6%D7%99%D7%99%D7%A0%D7%99%D7%9D-%D7%90%D7%AA-%D7%99%D7%95%D7%9D-%D7%94%D7%95%D7%9C%D7%93%D7%AA%D7%94-%D7%94177-%D7%A9%D7%9C-%D7%94%D7%91%D7%9E%D7%90%D7%99%D7%AA/ גוגל מציינים את יום הולדתה ה117 של הבמאית לוטה רייניגר]
* [https://web.archive.org/web/20090125193316/http://www.wfac.ca/films/5 קדימון לסרט "הרפתקאות הנסיך אחמד" (Die Abenteuer des Prinzen Achmed)], מתוך פסטיבל קנדי לסרטי אנימציה
* 

קטגוריה:ערכים שבהם תבנית בריטניקה אינה מתאימה
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:אנימטורים
קטגוריה:פליטות רדיפות הנאצים
קטגוריה:במאיות קולנוע גרמניות
קטגוריה:גרמניות שנולדו ב-1899
קטגוריה:גרמנים שנולדו ב-1899
קטגוריה:בריטיות שנולדו ב-1899
קטגוריה:בריטים שנולדו ב-1899
קטגוריה:בריטיות שנפטרו ב-1981
קטגוריה:בריטים שנפטרו ב-1981
מר עולם

מר עולם (באנגלית: Mister World) היא תחרות יופי בינלאומית לגברים הנערכת משנת 1996. התחרות נערכת על ידי ג'וליה מורלי וארגון מיס עולם. התחרות אינה נחשבת כאירוע שנתי ונערכה במועדים שונים ובמרווחי זמן משתנים.

==זוכי התחרות==
{| class="wikitable"
! שנה 
! מר עולם 
! מדינה 
! מקום התחרות 
! מספר מדינות משתתפות
|-
| 1996 
| טום ניואנס 
| 
| איסטנבול, טורקיה 
|align=center|51
|- style="background-color: #EFEFEF;"
| 1998 
| סנדרו פינוגליו 
| 
| פורטוגל 
|align=center|43
|-
| 2000 
| איגנסיו קליצ'ה 
| 
| אדינבורו, סקוטלנד 
|align=center|32
|- style="background-color: #EFEFEF;"
| 2003 
| גוסטבו גיאנטי 
| 
| לונדון, הממלכה המאוחדת 
|align=center|38
|-
| 2007 
| חואן גרסיה פוסטיגו 
| 
| סאן-יה, הרפובליקה העממית של סין 
|align=center|56
|-style="background-color: #EFEFEF;"
| 2010 
| קאמל איברהים 
| 
| אינצ'ון, קוריאה הדרומית 
|align=center|74
|-
| 2012 
| פרנציסקו אסקובר 
| 
| קנט, אנגליה 
|align=center|48
|-style="background-color: #EFEFEF;"
| 2014 
| ניקלאס פדרסן 
| 
| טורביי, אנגליה 
|align=center|46
|-
| 2016 
| רוהיט חאנדלוואל 
| 
| סאות'פורט, אנגליה 
|align=center|46
|-style="background-color: #EFEFEF;"
| 2019 
| ג'ק הסלווד 
| 
| מנילה, הפיליפינים 
|align=center|72
|-
| 2023 
|
| 
| לונדון, הממלכה המאוחדת 
|
|}

==ישראל בתחרות==
בשנת 1996 החל שבועון לאשה לערוך תחרות יופי לגברים שנקראה "הגבר הישראלי" ובה הזוכה ייצג את ישראל בתחרות מר עולם, ב-1996 הזוכה היה צפריר בן צבי, ב-1997 הזוכה היה אלעד מדני וב-2000 ייצג את ישראל בתחרות ערן אליהו.

==ראו גם==
*מיס עולם

==קישורים חיצוניים==

* 
*[https://web.archive.org/web/20100330202251/http://www.pageantopolis.com/international/mr_world.htm רשימת המועמדים במר עולם]

קטגוריה:ערכים שבהם תבנית בריטניקה אינה מתאימה
*
קטגוריה:תחרויות יופי לגברים
קטגוריה:תחרויות יופי בין-לאומיות
מחוזות ארמניה

מבחינה אדמיניסטרטיבית מחולקת ארמניה ל-11 מחוזות (מארזות). חלוקה זו התגבשה בשנת 1995. ראש כל מחוז מקבל את המינוי מהממשלה. ראש מחוז ירוואן, הוא גם ראש העיר ומקבל מינוי מנשיא המדינה.

{| border="1" cellspacing="0" style="border-collapse:collapse;" class="wikitable sortable"
|-
!#!! שם !! בירה !! שם בשפת המקור !! אוכלוסייה נכון ל-2016!!שטח בקמ"ר
|-
|1
|שיראק||גיומרי||Շիրակի||243,200||2679
|-
|2
|לורי
|וואנאדזור||Լոռու||225,500||3799
|-
|3
|טאבושי
|איג'באן||Տավուշի||125,500||2704
|-
|4||אראגצוטן||אשטרק || Արագածոտնի || 129,800||2756
|-
|5||קוטאייק||הרזדאן || Կոտայքի || 253,900||2086
|-
|6||גחארקוניק||גאבאר || Գեղարքունիքի || 231,800||5349
|-
|7||ארמביר||ארמביר || Արմավիրի || 266,600||1242
|-
|8||ירוואן||- || Երևան|| 1,073,700||223
|-
|9||ארטקסטל||ארטשט || Արարատի|| 129,800||2756
|-
|10||ביאיוץ דזור||יהגאגנדזור || Վայոց Ձորի|| 50,800||2308
|-
|11||סיוניק||קאפאן || Սյունիքի || 139,400||4506
|-
|}

==קישורים חיצוניים==

מחוזות ארמניה
ארמניה
דונכאד מק קונייג

דונכאד מק קונייג או דונכאד מק דוביין (בגאלית סקוטית: Dúnchad mac Conaing - "דונכאד בנו של קונייג" או Dúnchad mac Dubáin - "דונכאד בנו של דוביין"; נפטר בשנת 654) היה מלך דאל ריאטה, ביחד עם קונאל קראנדומנה החל משנת 650 ועד פטירתו.

על פי "דברי ימי טיגרנאך", דונכאד נהרג בשנת 654 לאחר שהובס בקרב על ידי טלורקן מלך הפיקטים בקרב סטרת' את'יירט (Strath Ethairt).

בשל צורות כתיבה שונות של שם אביו, לא ברורה זהות האב. על פי "דברי ימי טיגרנאך" שם אביו הוא קונייג, ואילו על פי ה"סנכוס פר נ-אלבן" שם אביו הוא אידאן מק גאבראן.

ככל הנראה היה לדונכאד בן אחד - קונאל קאאל, אשר נפטר בשנת 681, וישנה סברה לפיה דונכאד בק הוא אחד מצאצאיו.

==קישורים חיצוניים== 
* [http://celt.ucc.ie/publishd.html דברי ימי אלסטר ודברי ימי טיגרנאך]
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-654
ג'ראר אוסקם

ג'ראר אוסקם (באנגלית: Gerard Cornelis Adrianus Oskam; 12 באפריל 1880 – 7 במאי 1952) היה שחמטאי ממוצא הולנדי.

== קריירה ==
אוסקם ניצח בתחרות גרוניגן בשנת 1900, הגיע למקום השני בתחרות לויורדן בשנת 1904, חלק מקום 2-3 בתחרות אמסטרדם 1905, הגיע למקום ה-12 בתחרות שבינגן בשנת 1905, הגיע למקום הרביעי בתחרות אמסטרדם 1907, הגיע שני בתחרות האג 1907, הגיע שלישי בתחרות אוטרכט 1907 והגיע למקום הרביעי בתחרות הרלם 1908 (ניצח: יאן אסר). 

במהלך מלחמת העולם הראשונה, חלק אוסקם מקום 3-5 בתחרות רוטרדם 1915, חלק מקום שני בתחרות שבינגן בשנת 1915, חלק מקום 7-8 בתחרות אמסטרדם 1916, חלק פעמיים את המקום הראשון - בתחרויות האג ושבינגן בשנת 1917, ניצח בתחרות רוטרדם 1918, חלק מקום 5-6 בתחרויות ארנהיים ושבינגן בשנת 1918, וחלק מקום ראשון עם יאן טה קולסטה בתחרות הרטוגנבוש בשנת 1918.
 
לאחר מלחמת העולם הראשונה חלק אוסקם מקום 9-10 בתחרות הסטינגס בשנת 1919 (ניצח: חוסה ראול קפבלנקה), הגיע למקום החמישי בתחרות האג 1919 (ניצח: מקס מרשנד), הגיע למקום החמישי בתחרות ברומלי 1920, הגיע למקום הרביעי בתחרות אדינבורו 1920, למקום הרביעי בתחרות אוטרכט 1920, חלק מקום 1-4 בתחרות בוסום 1921, חלק מקום 3-4 בתחרות האג 1922, הגיע למקום הרביעי בתחרות מרגייט 1923, חלק מקום 4-5 בתחרות שבינגן 1923 וחלק מקום ראשון בתחרות גרוניגן 1925.

אוסקם ייצג את הולנד באולימפיאדת השחמט 1924, אולימפיאדת השחמט הלא רשמית הראשונה שהתקיימה במקביל לאולימפיאדת פריז. במוקדמות צבר 2.5 נקודות ובשלב הגמר צבר 3.5 נקודות [http://www.olimpbase.org/1924x/1924fb.html].

== קישורים חיצוניים ==

 
* [http://chessmetrics.com/cm/CM2/PlayerProfile.asp?Params=199510SSSSS3S096051000000141000000000023010100 מידע כללי]

קטגוריה:שחמטאים הולנדים
קטגוריה:שחמטאים שהשתתפו באולימפיאדת השחמט
קטגוריה:הולנדים שנולדו ב-1880
קטגוריה:הולנדים שנפטרו ב-1952
דומאנגארט מק דומנל

דומאנגארט מק דומנל או דומנגארט מק דומנייל (בגאלית סקוטית: Domangart mac Domnaill - "דומנגארט בנו של דומנל"; נפטר בשנת 673) היה מלך דאל ריאטה החל משנת 660 ועד פטירתו.

דומאנגארט היה בנו של דומנל ברק, אולם לא ברור אם מלך על דאל ריאטה כולה או שמא מלך רק על קנל נ'גבריין (שבט גבריין).

דומאנגארט אינו מוזכר ב"דואן אלבאנאך", אולם מוזכר במקורות נוספים, ובהם הגניאולוגיה של ויליאם הראשון וזו של קונסטנטין השלישי. כמו כן מוזכר דומאנגארט ב"סנכוס פר נ-אלבן". בגניאולוגיות אלה מצוין דומאנגארט כאביו של אאוכאיד מק דומאנגארט.

על פי "דברי ימי אלסטר", נהרג דומאנגארט, בנו של דומנל ברק בשנת 673. עוד מצוין כי בשנה זו (וייתכן בשל מותו של דומאנגארט) נפרד קנל קומגייל (שבט קומגייל) משבט גבריין.

==קישורים חיצוניים== 
* [http://celt.ucc.ie/publishd.html דברי ימי אלסטר ודברי ימי טיגרנאך]
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-673
שנת האסטרונומיה הבין-לאומית

הסמל הרשמי של שנת האסטרונומיה הבין-לאומית
שנת 2009 הוכרזה כשנת האסטרונומיה הבין-לאומית על ידי איגוד האסטרונומיה הבין-לאומי וארגון האו"ם לחינוך, תרבות ומדע, אונסק"ו. שנת 2009 מציינת ארבע מאות שנה לשימוש האסטרונומי הראשון בטלסקופ, על ידי גלילאו גליליי. במהלך שנת האסטרונומיה הבינלאומית יתקיימו פעילויות חינוכיות ומיזמים שונים במדינות רבות, שתכליתן קירוב הציבור לאסטרונומיה. ליוזמה נרתמו האקדמיות הלאומיות למדעים בכ-140מדינות, יחד עם סוכנויות החלל המובילות בעולם (NASA, ו–ESA סוכנות החלל הארופית).

==בישראל==
בישראל בחרה האקדמיה הלאומית לאומית למדעים בד"ר שי צוקר מאוניברסיטת תל אביב להוביל את ההערכות הלאומית. ד"ר צוקר הקים למטרה צוות היגוי אליו הוזמנו: חובבי אסטרונומיה, נציגי גופים המתמחים בהעשרה בתחומי המדע ומנהלי יחידות ההעשרה של מוסדות המחקר האקדמיים. [http://www.astronomia2009.org.il מרבית הארגונים הלאומיים העוסקים בהנגשת אסטרונומיה חברו יחדיו, כפי שתועד באתר הישראלי של שנת האסטרונומיה הבינלאומית]. ביניהם:
 
* מרכז אילן רמון לנוער שוחר פיזיקה
* הטכנודע בגבעת אולגה
* מצפה הכוכבים בגבעתיים
* מצפה הכוכבים ברקת
* בכיכר רבין הוצבו טלסקופים של חובבי אסטרונומיה.
*[http://www.reshitmada.org עמותת ראשית מדע ריכזה את תצפיות השדה]

אלפי מבקרים פקדו מרכזים אלה במהלך שנת האסטרונומיה, נוסף להם השתתפו גולשים דרך רשת האינטרנט בתצפיות דיגיטליות ושידורים ישירים של גרמי השמיים.

==קישורים חיצוניים==

* 
*[http://www.astronomia2009.org.il/ האתר הישראלי של שנת האסטרונומיה הבינלאומית]
*[http://www.astronomia2009.org.il/info/apod/apod.htm תמונת היום באסטרונומיה (בעברית)]

קטגוריה:אסטרונומיה
קטגוריה:2009 במדע
חמד בן ח'ליפה אאל ת'אני

השייח' חמד בן ח'ליפה אאל ת'אני (בערבית: الشيخ حمد بن خليفة آل ثاني; נולד ב-1 בינואר 1952) היה אמיר קטר משנת 1995, אז הדיח את אביו ח'ליפה בן חמד אאל ת'אני מהשלטון בעת שזה בילה בחופשה בשווייץ, ועד יוני 2013, עת הודיע רשמית על העברת השלטון לבנו, תמים בן ה-33.

== ביוגרפיה ==
נולד בשנת 1952. אמו מתה זמן קצר אחרי הלידה, והוא גודל על ידי דודו. בשנת 1971 סיים את לימודיו באקדמיה הצבאית המלכותית בסנדהרסט. בשנים שלאחר מכן אף מונה למפקד הכוחות הצבאיים במדינה.

שייח' חמד מונה לנסיך הכתר ושר ההגנה בשנת 1977. בתחילת שנות השמונים הוא הוביל את התוכנית הכלכלית של קטר שכללה פיתוח משאביה הטבעיים של קטר: נפט וגז.

שייח' חמד למד באקדמיה הצבאית המלכותית בסנדהרסט שבאנגליה. בשנת 1971 כאשר סיים את לימודיו באקדמיה מונה לקולונל בצבא הקטרי. הוא עזר בפיתוח הצבא של מדינתו. כספורטאי נלהב, לקח חמד חלק נכבד בפיתוח ובקידום האתלטיקה בקטר.

ב-27 ביוני 1995 הדיח את אביו מהשלטון והפך לשליט המדינה. בשנת 1997, תחת הנהגת חמד, הפכה קטר למדינה השנייה במפרץ הפרסי אשר העניקה לנשים את הזכות והרשות להצביע. תרם 100 מיליון דולר לעיר ניו אורלינס לאחר הוריקן קתרינה בשנת 2005. היה המנהיג הראשון מהמפרץ שניסה לפרוץ דרך ביחסים עם ישראל כאשר בספטמבר 2007 נפגש עם שרת החוץ הישראלית ציפי לבני. למרות שהיה נחשב כידיד של ישראל, קטר ניתקה את יחסיה עם ישראל בשנת 2009, כתגובה למבצע עופרת יצוקה. אאל ת'אני הצהיר על התנגדותו למפעל ההתנחלויות ול"ייהוד ירושלים". באוקטובר 2012 היה ראש המדינה הראשון שביקר ברצועת עזה מאז עימות חמאס-פת"ח ברצועת עזה והטלת הסגר על רצועת עזה בשנת 2007.

ב-2012, עת ביקורו ברצועת עזה, הכריז על הקמת פרויקט העיר חמד בצפון מערב ח'אן יונס לשם רכישת דירות עבור מעוטי יכולת.

==ראו גם==
* מוזא בנת נאסר אל-מסנד
* אל-מיאסה בנת חמד בן ח'ליפה אאל ת'אני

== קישורים חיצוניים ==

* 
* 
* 

==הערות שוליים==

קטגוריה:ראשי ממשלת קטר
קטגוריה:אמירי קטר
קטגוריה:מונרכים שוויתרו על כסאם
קטגוריה:בוגרי האקדמיה הצבאית המלכותית בסנדהרסט
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מקבלי עיטור מסדר ההצטיינות של הרפובליקה של איטליה
קטגוריה:מקבלי אות לגיון הכבוד
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:מסדר האמבט: אבירים וגבירות הצלב הגדול
קטגוריה:ילידי 1952
קטגוריה:קטרים שנולדו במאה ה-20
אלכסנדר רואב

אלכסנדר רואב (הולנדית: Alexander Rueb; 27 בדצמבר 1882, האג - 2 בפברואר 1959) היה עורך דין, דיפלומט ושחמטאי הולנדי.

== חייו ==
רואב ייצג את הולנד באולימפיאדת השחמט 1924, אולימפיאדת השחמט הלא רשמית הראשונה שהתקיימה במקביל לאולימפיאדת פריז, הן כשחקן שצבר 5 נקודות (+3-4=4) (+ ניצחונות – הפסדים = תוצאות תיקו), והן כנציג המשלחת ההולנדית למשחקים. [http://www.olimpbase.org/1924x/1924fb.html].

רואב הוא אחד מהמייסדים של איגוד השחמט הבינלאומי פיד"ה, ונבחר להיות הנשיא הראשון של האיגוד בשנת 1924. החליף אותו בשנת 1949 פולקה רוגרד. ספריית השחמט העשירה והידועה שלו נהרסה על ידי פצצות בשנת 1945, אך לאחר מלחמת העולם השנייה רואב שיקם אותה. האוסף מוצב כיום בספרייה של אוניברסיטת אמסטרדם.

לרואב היה תפקיד חשוב בתחום האטיודים, סיומי שחמט. הוא פרסם שתי סדרות ספרים שבכל אחת חמישה כרכים, De Schaakstudie ו-Bronnen van de Schaakstudie.

בשנת 1951 פיד"ה העניקה לו דרגת שופט בינלאומי ליצירות שחמט.

== קישורים חיצוניים ==

* [http://www.chesshistory.com/winter/extra/disorder.html תפקידו של רואב במבנה אליפות העולם לשחמט]
* [http://www.chesshistory.com/winter/winter38.html#5180._Gifford_C.N.s_5156__5163 ראה 5184, מכתבו של רואב]
* [https://web.archive.org/web/20070928000603/http://arves.org/English/index.htm איגוד לחקר סיומי שחמט מיסודו של רואב]

קטגוריה:שחמטאים הולנדים
קטגוריה:שחמטאים שהשתתפו באולימפיאדת השחמט
קטגוריה:מחברי ספרי שחמט
קטגוריה:עסקני שחמט
קטגוריה:עסקני ספורט הולנדים
קטגוריה:הולנדים שנולדו ב-1882
קטגוריה:הולנדים שנפטרו ב-1959
גיא צלמוות (צילום)

"גיא צלמוות" (באנגלית: Valley of the Shadow of Death) הוא צילום מלחמה מאת הצלם הבריטי רוג'ר פנטון המתעד את מלחמת קרים.

התצלום הוא המפורסם ביותר מבין סדרה של כ-360 תצלומים המתעדים את מלחמת קרים. 

התצלום מתאר נוף פתוח, באזור הקרבות של המלחמה, שומם מבני אדם. במרכז הנוף דרך עפר, מלאה בכדורי תותחים, הממשיכה אל המישור האחורי של התצלום. פנטון נשלח אל אזור הקרבות על ידי בית המלוכה הבריטי במטרה לעורר תמיכה במלחמה בקרב העם הבריטי. מסיבה זו הורה משרד המלחמה הבריטי לפנטון להימנע מלצלם חיילים פצועים או הרוגים. פנטון ביקר באזור זה פעמיים. בביקורו השני צילם פנטון שני תשלילי קולדין של הנוף ממרחק. 
התשליל הנוסף של הצילום ובו השביל הריק מכדורים

מקור שמו של התצלום הוא בפואמה "הסתערות הבריגדה הקלה" מאת אלפרד טניסון שנכתבה בעקבות הקרב הנורא שהתחולל במקום זה.

פנטון צילם, כאמור, שני תשלילים שונים של הנוף. תשלילים אלו שונים זה מזה במיקום כדורי התותחים. בעוד באחד מהם מופיעים כדורי התותחים רק בצד הדרך, בשני מופיעים כדורים גם על הדרך עצמה. ייתכן כי הדבר מצביע על פער זמנים ובו הופצצה גם דרך העפר, אולם סוזן סונטג טענה בספרה "להתבונן בסבלם של אחרים" (2003) כי פנטון ביים ושינה את הנוף עבור התצלום. 

== קישורים חיצוניים ==

*[http://lcweb2.loc.gov/cgi-bin/query/p?pp/ils:@FILREQ(@FIELD(NUMBER(+3g09217))@FIELD(COLLID+ftncnw)) גיא צלמוות] באתר ספריית הקונגרס <small>(באנגלית)</small>
*[http://www.musee-orsay.fr/en/collections/index-of-works/notice.html?no_cache=1&nnumid=134407 גיא צלמוות] באתר מוזיאון ד'אורסי <small>(בצרפתית)</small>
* Errol Morris, "[http://morris.blogs.nytimes.com/2007/09/25/which-came-first-the-chicken-or-the-egg-part-one/ Which Came First, the Chicken or the Egg?]", The New York Times, September 25, 2007.

קטגוריה:תצלומי מלחמה
קטגוריה:מלחמת קרים
קטגוריה:טיים מגזין: 100 התמונות המשפיעות ביותר בכל הזמנים
קטגוריה:1855
מאל דואין מק קונאל

מאל דואין מק קונאל (בגאלית סקוטית: Máel Dúin mac Conaill - "מאל דואין בנו של קונאל"; נפטר בשנת 688) היה מלך דאל ריאטה החל משנת 673 לערך ועד פטירתו.

מאל דואין היה בנו של קונאל קראנדומנה.

על פי "דברי ימי אלסטר" נפטר מאל דואין בשנת 688, אולם "דברי ימי אלסטר" אינם מציינים את תארו של מאל דואין - והחוקרים סבורים שייתכן שמאל דואין שלט במקביל לאחיו דומנאל דון, או שהאחד משניהם שלט על דאל ריאטה והאחר עמד בראש שטחי קנל נ'גאבריין (שבט גבריין) בקינטייר. על פי ה"דואן אלבאנאך" שלט מאל דואין לפני אחיו דומנל דון.

==קישורים חיצוניים== 
* [http://celt.ucc.ie/publishd.html דברי ימי אלסטר ודברי ימי טיגרנאך]
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-689
חסן אל-בולקיה, סולטאן ברוניי

חסן אל-בולקיה, הסולטאן הנוכחי של ברוניי
חסן אל-בולקיה (במלאית: Hassanal Bolkiah; נולד ב-15 ביולי 1946) הוא סולטאן ברוניי הנוכחי, הסולטאן ה-29 במספר, וכן גם ראש ממשלת ברוניי. אל-בולקיה הוא בנו הבכור של עומר עלי השלישי, שהיה הסולטאן הקודם של ברוניי. הסולטאן הוא אחד מהמונרכים האבסולוטים היחידים כיום, והוא עלה לשלטון לאחר שאביו ויתר על כס המלוכה ב-5 באוקטובר 1967. אל-בוקליה הוא ראש המדינה המכהן הוותיק ביותר בעולם (נכון ל-2023, הוא מכהן בתפקידו כבר 56 שנים).

== שנים ראשונות וחינוך ==
אל-בולקיה נולד ב-15 ביולי 1946 בעיר ברוניי (שנקראת היום בנדר סרי בגוואן). הוא הפך לנסיך הכתר בשנת 1961 ולסולטאן ב-5 באוקטובר 1967. הכתרתו נערכה ב-1 באוגוסט בשנה שלאחר מכן על ידי מלכת בריטניה, אליזבת השנייה. הוא רכש את השכלתו בבית ספר במלזיה וגם חונך פרטית בברוניי. לאחר מכן למד באקדמיה הצבאית המלכותית בסנדהרסט שבאנגליה, אך חזר לברוניי כדי למלא את תפקידו כנסיך הכתר של ברוניי כמה חודשים לפני שסיים את לימודיו.

== תפקיד פוליטי כסולטאן ==
לפי חוקת ברוניי משנת 1959 הסולטאן הוא ראש המדינה ובעל הסמכות הגדולה ביותר. אל-בולקיה מכהן גם כראש הממשלה ומחזיק תיקים רבים בה ובהם תיק ההגנה. יש לו תפקיד חשוב בניהול השוק הפיננסי והכלכלה של ארצו, כלכלה אשר נשענת כמעט כולה על נדל"ן ומאגרי הנפט המרובים שבה.

== נישואים וילדים ==
הסולטאן נשא את אשתו הראשונה, ראג'ה אוסטרי פנגריאן, בשנת 1965. בשנת 1982 נשא לאישה שנייה את האג'ה מריאם, דיילת בחברת התעופה הלאומית רויאל ברוניי, אותה גירש בשנת 2003. בשנת 2005 נשא לאישה נוספת את אזרינז מזהאר חכים, בעברה קריינית בטלוויזיה המאלזית, הצעירה ממנו בשלושים ושלוש שנים, אך בשנת 2010 הסתיימו גם נישואים אלה. שתי נשותיו לשעבר אינן נושאות תארים ואינן מקבלות קצבה ממלכתית.

נכון לשנת 2012 יש לסולטאן חמישה בנים ושבע בנות משלוש נשותיו. אשתו הראשונה היא המלכה הרעיה. בנו הבכור אל-מוהתדי באללה הוא יורש העצר.

== עושר פיננסי ==
הסולטאן מפורסם מאוד בשל אוסף כלי הרכב הענק שלו, הכולל אלפי מכוניות, בהן 350 מכוניות רולס-רויס, שמונה מקלארן F1, שש דאואר 962 LM, מרצדס CLK-GTR היחידה בעולם לנהיגה בצד ימין, למבורגיני דיאבלו ג'וטה, למבורגיני LM002 סטיישן, שתי מכוניות יגואר XJR-15, ודגמים רבים של פרארי, פורשה ובנטלי. בשנת 1998 פרסם מגזין בריטי כי באוסף שלו יש כ-6,000 כלי רכב עתיקים ומפוארים ששוויים ארבעה מיליארד דולר אמריקני. האוסף הכניס אותו לספר השיאים של גינס כאדם עם אוסף המכוניות הגדול בעולם.

במעונו של הסולטאן 1,788 חדרים ו-257 חדרי אמבטיה ושירותים, והוא נחשב לארמון השני בגודלו בעולם, אחרי העיר האסורה בבייג'ינג. הארמון כולל מוסך ל-110 מכוניות, אורווה ממוזגת ל-200 סוסי פוני שנועדו למשחקי פולו, וחמש בריכות שחייה.

לסולטאן יש גם מטוס בואינג 747 פרטי בשווי 230 מיליון דולר. מגזין פורבס העריך כי שווי הונו הוא 22 מיליארד דולר, והוא נחשב לאחד מהאנשים העשירים ביותר בעולם.

==קישורים חיצוניים==

* 
* 

קטגוריה:סולטאני ברוניי
קטגוריה:ברוניי: אישים
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:מסדר האמבט: אבירים וגבירות הצלב הגדול
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מקבלי אות לגיון הכבוד
קטגוריה:שיאני גינס
קטגוריה:ראשי ממשלות
קטגוריה:שרי אוצר
קטגוריה:שרי הגנה
קטגוריה:מיליארדרים מוסלמים
בולקיה
קטגוריה:אספני מכוניות
קטגוריה:ילידי 1946
אל-מוהתדי באללה, נסיך ברוניי

אל-מוהתדי באללה (נולד ב-17 בפברואר 1974) הוא בנו הבכור של סולטאן ברוניי, חסן אל-בולקיה, ויורש העצר. אל-מוהתדי באללה למד בבית הספר "עמנואל" ובאוניברסיטת אוקספורד. בעת שלמד באוקספורד, הוא למד תוכנית לימודים שתוכננה במיוחד בשבילו, שכללה לימודי אסלאם ולימוד יחסים בינלאומיים. ב-10 באוגוסט 1998 הוכתר רשמית כנסיך הכתר של ברוניי, והוא צפוי להיות סולטנה השלושים במספר.

== ביוגרפיה ==
בשנת 2004 הוא התחתן עם פנגריאן אנק שרה בת ה-17 בחתונה מפוארת שעלתה כ-5 מיליון דולר. במרץ 2007 נולד לזוג בנם הבכור, שהוא גם הסולטאן העתידי של ברוניי, הנסיך עבדול. 

אל-מוהתדי באללה הוא שר במשרד ראש הממשלה, והוא גם גנרל בצבא ברוניי. יש לו אוסף מכוניות גדול והוא חובב ומשחק מקצועני פול וסנוקר.

אל-מוהתדי באללה הוא מוסלמי סוני.

==קישורים חיצוניים==

קטגוריה:ברוניי: אישים
קטגוריה:המסדר הוויקטוריאני המלכותי: אבירים וגבירות הצלב הגדול
קטגוריה:יורשי עצר
קטגוריה:שרי ממשלה
קטגוריה:מוסלמים סונים
קטגוריה:ילידי 1974
אליפות העולם בפיתוח הגוף לחובבנים

אליפות העולם בפיתוח הגוף לחובבנים (לשעבר: מר יוניברס, באנגלית: World Amateur Bodybuilding Championships לשעבר: IFBB Mr. Universe) היא תחרות פיתוח גוף לגברים המאורגנת על ידי הפדרציה הבינלאומית של פיתוח הגוף (IFBB), שנערכה לראשונה בשנת 1959. השם שונה בשנת 1976 כדי למנוע בלבול עם התחרות בעלת השם הדומה "NABBA Mr. Universe".

בין השנים 1959-1969 התקיימה התחרות רק בקטגוריה אחת - קטגוריה פתוחה. בשנת 1970 חולקה התחרות לשלוש קטגוריות גובה שונות: נמוך, בינוני וגבוה. במצב זה, היו בכל תחרות ארבעה מנצחים - מנצח בכל קטגוריה, ובנוסף מנצח כללי בתחרות.

בשנת 1976 הוחלפו קטגוריות הגובה בקטגוריות משקל חדשות. משנת 1976 עד 1995 לא הוכתר מנצח כללי אך בשנת 2006 הוחזרה מסורת זו לתחרות.

==ראו גם==
* מר אולימפיה
* מיס אולימפיה

==קישורים חיצוניים==
* [https://web.archive.org/web/20120717063550/http://www.ifbb.com/contestresults/mensworld/index.html מנצחים בתחרות בשנים 1959-1999]

קטגוריה:תחרויות פיתוח גוף
קטגוריה:ענפי ספורט
הפדרציה הבין-לאומית של פיתוח הגוף

הפדרציה הבין-לאומית של פיתוח הגוף (או בקיצור: IFBB) הוא ארגון בין-לאומי של פיתוח גוף שיוסד בשנת 1946 על ידי ג'ו ובן וידר. הארגון אחראי לקיומם של התחרויות מר אולימפיה, מיס אולימפיה, מר יוניברס ועוד. הארגון ערך גם את התחרות מאסטרס אולימפיה בין בשנים 1994-2003.
כמו כן מקיים הארגון את תחרות מר ישראל.

בנובמבר 2004 קונגרס הארגון החליט על שינוי השם ל-"הפדרציה הבין-לאומית של פיתוח הגוף והכושר" (באנגלית: "International Federation of Bodybuilding & Fitness") אך הלוגו IFBB נשאר ללא שינוי.

==היסטוריה==
עד שנות ה-40 של המאה העשרים סצנת פיתוח הגוף באמריקה נשלטה על ידי איחוד אתלטים חובבים (AAU)
האחים וידר החליטו להקים את ארגון ה IFBB אחרי שסברו שארגון ה AAU מעוניין יותר בקידום ענף הרמת המשקולות במשחקים האולימפיים מאשר בפיתוח גוף. הארגון הוקם כדי לתת במה למפתחי גוף. התחרות הראשונה של הארגון נערכה בשנת 1949 ונקראה "מר אמריקה" (Mr. America) מאז יוסדו עשרות תחרויות על ידי הארגון כמו מר אולימפיה, מיס אולימפיה, לילה של אלופים, המקצוען של ניו יורק, ארנולד קלאסיק, איש הברזל, הפגנת כוח ועוד.

==אולימפיאדה==
מאז שנות השמונים עתר נשיא הארגון לוועד האולימפי הבין-לאומי בניסיון להכניס את ענף פיתוח הגוף למשחקים האולימפיים. במשך שנים רבות לא הצליח בכך וידר אך בינואר 1998 הפך הארגון לחבר זמני באולימפיאדה. החברות הפכה לקבועה באוגוסט 2000.
אז פנה ארגון IFBB לוועדה היוונית המארגנת (באולימפיאדת אתונה 2004) במטרה להדגים את הספורט באולימפיאדת אתונה, יוון. הארגון נכשל בהשגת ההדגמה ומצבו במשחקים האולימפיים כרגע הוא לא ידוע.

==פעילות בישראל==
מחזור הראשון בישראל של גופנאות (פיתוח גוף) נערך בשנת 1991 במכון וינגייט על ידי המרצה ד"ר בוב גולדמן מארצות הברית וד"ר אורי שפר.
מאותה שנה נערכות תחרויות שנתיות בישראל לעוסקים בענף.
בשנת 2013 זכה בתואר מר ישראל [https://www.youtube.com/watch?v=lkcQfwPy-Oc עזרא רג'ואן] ובתואר מרת ישראל זכתה [https://youtu.be/xYvxHeOytnM שגית אייזנמן].
בשנת 2012 זכה בתואר מר ישראל אסי דגש בקטגוריה מעל 90 קילו ואלוף האלופים לשנת 2012 חפיז סעיד עלי
מיס פיטנס לשנת 2012 (טרם נוצרה קטגוריה של מרת ישראל) היא טטיאנה קורבצקי וסגנתה דריה שובייב.	
בשנת 2006 זכה בתואר מר ישראל [https://www.youtube.com/watch?v=WwjZyQqYM0A ליבנה שביט].

תחרויות מר ישראל של איגוד IFBB

[https://www.youtube.com/watch?v=7PAHCLqJ3JM תחרות מר ישראל 2007] IFBB, התחרות נערכה במרכז הספורט הלאומי תל אביב - הדר יוסף. 

[https://www.youtube.com/watch?v=5l0nGSQqe2M תחרות מר ישראל 2012] IFBB, התחרות נערכה בווינגייט, נתניה. 

[https://www.youtube.com/watch?v=UW3OO1CVm2k תחרות מר ישראל 2019] IFBB, מר ישראל לנוער, מר ישראל מעל גיל 65, ואלוף האלופים, התחרות נערכה בווינגייט, נתניה. 

[https://www.youtube.com/watch?v=UoVNJfVXzLs תחרות מר ישראל 2021] IFBB, התחרות נערכה בבית המלון אורכידאה שברחוב הירקון 79 תל אביב, 

==ראו גם==
*האגודה הלאומית של מפתחי הגוף לחובבים (NABBA)
*האגודה העולמית לפיתוח הגוף (WABBA)
*הליגה המקצועית של IFBB
*הפדרציה האמריקאית של מפתחות הגוף

==קישורים חיצוניים==
* 
ליבנה שביט בתחרות מר ישראל 2009

קטגוריה:פיתוח גוף
קטגוריה:פדרציות ספורט
מר אירופה

מר אירופה של השנה (באנגלית: Mister Europa Player of the Year) היה פרס כדורסל חד שנתי שנוצר בשנת 1976 והופסק ב-2010. הוא הוענק על ידי חברי העיתון האיטלקי "סופרבאסקט".

מטרת חלוקת הפרס היא לשבח את שחקני הכדורסל האירופים הטובים ביותר. הפרס ניתן הן על בסיס ההופעות במועדון והן בנבחרת הלאומית. זהו אחד משלושת הפרסים היוקרתיים ביותר המחולקים לכדורסלנים אירופיים, יחד עם שחקן השנה של פיב"א אירופה ופרס יורוסקאר.

== זוכי הפרס לפי שנה ==
[[דימיטריס דיאמנטידיס, זוכה הפרס בשנת 2007]]
[[דירק נוביצקי, זוכה הפרס בשנת 2005]]
{|
|-valign="top"
|
{| class="wikitable"
! שנה !! שם הכדורסלן !! מדינה
|-
| 1976 || פיירלואיג'י מרזוראטי|| איטליה
|- style="background-color: #EFEFEF;"
| 1977 || דראז'ן דליפאגיץ'|| יוגוסלביה
|-
| 1978 || דראז'ן דליפאגיץ' || יוגוסלביה
|- style="background-color: #EFEFEF;"
| 1979 || ולדימיר טקצ'נקו || ברית המועצות
|-
| 1980 || דינו מנגין || איטליה
|- style="background-color: #EFEFEF;"
| 1981 || דראגן קיצ'נוביץ'|| יוגוסלביה
|-
| 1982 || דראגן קיצ'נוביץ' || יוגוסלביה
|- style="background-color: #EFEFEF;"
| 1983 || דינו מנגין || איטליה
|-
| 1984 || חואן אנטוניו סן אפיפניו || ספרד
|- style="background-color: #EFEFEF;"
| 1985 || ארווידאס סאבוניס || ברית המועצות
|-
| 1986 || דראז'ן פטרוביץ' || קרואטיה
|- style="background-color: #EFEFEF;"
| 1987 || ניקוס גאליס || יוון
|-
| 1988 || שארונאס מרצ'ולוניס || ברית המועצות
|- style="background-color: #EFEFEF;"
| 1989 || ולאדה דיבאץ || יוגוסלביה
|-
| 1990 || טוני קוקוץ' || יוגוסלביה
|- style="background-color: #EFEFEF;"
| 1991 || טוני קוקוץ' || יוגוסלביה
|-
| 1992 || טוני קוקוץ' || קרואטיה
|}
|
{| class="wikitable"
! שנה !! שם הכדורסלן !! מדינה
|- style="background-color: #EFEFEF;"
| 1993 || דראז'ן פטרוביץ' || קרואטיה
|-
| 1994 || אלכסנדר ג'ורג'ביץ' || יוגוסלביה
|- style="background-color: #EFEFEF;"
| 1995 || אלכסנדר ג'ורג'ביץ' || יוגוסלביה
|-
| 1996 || טוני קוקוץ' || קרואטיה
|- style="background-color: #EFEFEF;"
| 1997 || ארווידאס סאבוניס || ליטא
|-
| 1998 || פרדראג דנילוביץ' || יוגוסלביה
|- style="background-color: #EFEFEF;"
| 1999 || אנדראה מנגין|| איטליה
|-
| 2000 || גרגור פוצ'קה || איטליה
|- style="background-color: #EFEFEF;"
| 2001 || פרדראג סטויאקוביץ' || יוגוסלביה
|-
| 2002 || פרדראג סטויאקוביץ'|| יוגוסלביה
|- style="background-color: #EFEFEF;"
| 2003 || שארונאס יאסיקביצ'יוס || ליטא
|-
| 2004 || פאו גאסול || ספרד
|- style="background-color: #EFEFEF;"
| 2005 || דירק נוביצקי || גרמניה
|-
| 2006 || חורחה גרבאחוסה || ספרד
|- style="background-color: #EFEFEF;"
| 2007 || דימיטריס דיאמנטידיס || יוון
|-
| 2008 || ריקי רוביו || ספרד
|-
| 2009 || פאו גאסול || ספרד
|-
| 2010 || חואן קרלוס נבארו || ספרד
|}
|}

==קישורים חיצוניים==

*[http://www.fibaeurope.com/cid_lWcd9qadJVkTTFvMFz0Qf1.coid_9FRlHDPsIj2X5N4sgG43m0.articleMode_on.html מאמר באתר פיב"א]

קטגוריה:פרסי כדורסל
אגרטל אלטו

"אגרטל אלטו" או "אגרטל סאבוי" הוא אגרטל זכוכית שעוצב בשנת 1937 על ידי האדריכל והמעצב הפיני אלוור אלטו.

האגרטל תוכנן לראשונה עבור תחרות עיצוב שערכה חברת הזכוכית הפינית "איטאלה" (iittala Glassworks) בשנת 1936. אלטו, שזכה בתחרות, הגיש את האגרטל ביחד עם עוד שורה של צלחות וכלי זכוכית אחרים. בעקבות הזכייה בתחרות הוצג האגרטל בתערוכה העולמית של פריז (1937). עיצוב האגרטל קיבל את השראתו משמלות לאפיות. אלטו יצר אבטיפוס של הכד על ידי ניפוח זכוכית על קבוצה של מקלות עץ הנעוצים באדמה, שאיפשרו לזכוכית להתרחב בצדדים אחדים בלבד ובכך ליצור קו מתאר ברור ומעוגל בסגנון "ביו-מורפי".

הייצור התעשייתי הראשוני של האגרטל נעשה בשנת 1937, כחלק מעיצוב מסעדת "סאבוי" בהלסינקי. גובהם המקורי של האגרטלים היה 14 ס"מ ורוחבם כ-21 ס"מ. במסעדה הונח כד כזה על כל שולחן ובו פרחים. צורתם הייחודית איפשרה לפרחים שבהם להסתדר בצורות לא שגרתיות. האגרטל יוצר על ידי שימוש בתבניות עץ, שהעניקו לזכוכית את הצורה הייחודית. בשנת 1954 שונה תהליך הייצור לניפוח בתבניות העשויות ברזל יצוק. עד שנת 1950 יוצר הכד במגוון מצומצם של צבעים. לאחר תאריך זה נוספו לייצור צבעים רבים נוספים. 

== קישורים חיצוניים ==

* Jan Michl, [http://janmichl.com/eng.aalto.html Alvar Aalto's Savoy Vase ]
*[http://collections.vam.ac.uk/indexplus/result.html?_IXFIRST_=2&_IXSS_=_IXFIRST_%3d1%26_IXINITSR_%3dy%26%2524%253dIXID%3d%26_IXACTION_%3dquery%26%2524%253dIXOBJECT%3d%26_IXMAXHITS_%3d15%26%252asform%3dvanda%26%2524%253dIXNAME%3d%26_IXSESSION_%3dNy3eCm08DVm%26%2524%253dIXPLACE%3d%26_IXadv_%3d0%26search%3dsearch%26%2524%253dIXMATERIAL%3d%26%2524%253ds%3dalvar%2baalto%26%2524%253dop%3dAND%26_IXFPFX_%3dtemplates%252ft%26%2524%253dsi%3dtext%26%2524%253dIXFROM%3d%26%2524%253dIXTO%3d%26%2524%253ddelflag%3dy&_IXACTION_=query&_IXMAXHITS_=1&_IXSR_=nc7omUKkQ0d&_IXSPFX_=templates%2ft&_IXFPFX_=templates%2ft&s=Ny3eCm08DVm אגרטל אלטו] באתר מוזיאון ויקטוריה ואלברט <small>(באנגלית)</small>
*[http://www.moma.org/collection/browse_results.php?criteria=O%3AAD%3AE%3A34&page_number=11&template_id=1&sort_order=1 אגרטל אלטו] באתר המוזיאון לאמנות מודרנית <small>(באנגלית)</small>

קטגוריה:יצירות זכוכית וויטראז'
קטגוריה:מוצרי עיצוב
קטגוריה:התערוכה העולמית של פריז (1937)